123. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 131 της 20/26 Μαρτ. 1985 (ΦΕΚ Α΄ 52) Σύσταση Κλάδου Τεχνικού και Βοηθητικού Προσωπικού και Μόνιμων Θέσεων των Κλάδων αυτών στο Υπουργείο Εθνικής Άμυνας/Γενικό Επιτελείο Στρατού. 1.Έχοντας υπόψη: α.Τις διατάξεις του άρθρ. 10 παρ. 2 εδάφιο τελευταίο του Νόμ. 1476/1984 «Διορισμός σε μόνιμες θέσεις του προσωπικού με σχέση εργασίας Ιδιωτικού Δικαίου του Δημοσίου των ΝΠΔΔ, των ΟΤΑ και άλλες διατάξεις» (ΦΕΚ 136 Α΄). β.Τις διατάξεις του άρθρ. 18 του Νόμ. 660/1977 ΦΕΚ 218/Α/77 «Περί Υπουργείου Εθνικής Άμυνας κλπ.». γ.Τις διατάξεις του άρθρ. 66 του Ν.Δ. 192/73 ΦΕΚ 274/Α/73 «Περί Οργανισμού πολιτικού προσωπικού ΥΕΘΑ». δ.Τις διατάξεις του άρθρ. 27 παρ. 1 του Π.Δ. 611/77 ΦΕΚ 198/Α/77 «Περί κωδικοποιήσεως σε ενιαίο κείμενο υπό τίτλον Υπαλληλικός Κώδιξ κ.λπ.». ε.Την υπ’ αριθ. 257/5.12.1984 γνωμοδότηση του Ανωτάτου Στρατιωτικού Συμβουλίου. στ.Την αριθ. Φ.072.2/12/Β.3230/7.7.82 (ΦΕΚ 471/7.7.1982 τ. Β΄) απόφαση Πρωθυπουργού και Υπουργού Εθνικής Άμυνας «περί αναθέσεως αρμοδιοτήτων Υπουργού Εθνικής Άμυνας στον Υφυπουργό Εθνικής Άμυνας». ζ.Την υπ’ αριθ. 172/85 γνωμοδότηση του Συμβουλίου της Επικρατείας. 2.Ύστερα από πρόταση του Υπουργού Προεδρίας Κυβερνήσεως και του Υπουργού Εθνικής Άμυνας, αποφασίσαμε και ορίζουμε: Άρθρ.1.-Συνιστώνται στο ΥΕΘΑ/ΓΕΣ με τα επόμενα άρθρα Κλάδου Τεχνικού και Βοηθητικού Προσωπικού και μόνιμες θέσεις στους Κλάδους αυτούς ισάριθμες συνολικά με αυτές που προβλέπονται στο άρθρ. 66 του Ν.Δ. 192/73 και καταργούνται με το πρώτο εδάφιο της παρ. 2 του άρθρ. 10 του Νόμ. 1476/84. Κλάδος ΑΡ Τεχνολόγων Άρθρ.2.-1.Ο Κλάδος ΑΡ Τεχνολόγων περιλαμ-βάνει 147 θέσεις με βαθμό 9ο έως 6ο. 2.Ειδικά τυπικά προσόντα διορισμού στον εισα-γωγικό βαθμό του Κλάδου αυτού ορίζονται, το πτυχίο Τεχνολογικού Εκπαιδευτικού Ιδρύματος (ΤΕΙ) ή άλλου ισοτίμου αναγνωρισμένου εκπαιδευτικού Ιδρύματος του Εσωτερικού ή Εξωτερικού αντίστοιχης ειδικότητας. Για τις ειδικότητες των Τεχνολόγων Μηχανολόγων, Τεχνολόγων Ηλεκτρολόγων και Τεχνολόγων Ηλεκτρονικών, παρά από τα ανωτέρω προσόντα απαιτείται και προϋπηρεσία τουλάχιστον ενός έτους σε συγκεκριμένο τομέα που θα προσδιορίζεται με την προκήρυξη πλήρωσης των θέσεων. 3.Ο αριθμός των θέσεων κατά ειδικότητα ορίζεται κάθε φορά με την προκήρυξη των θέσεων. Κλάδος ΜΕ Τεχνιτών Άρθρ.3.-1.Ο Κλάδος ΜΕ Τεχνιτών περιλαμβάνει 6.980 θέσεις με βαθμό 10ο έως 6ο. 2.Ειδικά τυπικά προσόντα διορισμού στον εισαγωγικό βαθμό του Κλάδου αυτού ορίζονται: α.Το Πτυχίο αντίστοιχης ειδικότητας αναγνωρισμένης Μέσης Τεχνικής ή Επαγγελματικής Σχολής ή Σχολείου ή αντίστοιχης Σχολής Μαθητείας ΟΑΕΔ. Σε περίπτωση μη κάλυψης των θέσεων από υποψηφίους με το ανωτέρω τυπικό προσόν, το Πτυχίο αναγνωρισμένης κατώτερης Σχολής ή Σχολής Μαθητείας ΟΑΕΔ, αντίστοιχης ειδικότητας. Σε περίπτωση μη καλύψεως των θέσεων από υποψηφίους με τα ανωτέρω τυπικά προσόντα, απολυτήριο Δημοτικού Σχολείου και τριετής εμπειρία αντίστοιχης ειδικότητας που να αποδεικνύεται από βεβαίωση εργοδότη η οποία θα καλύπτεται από βιβλιάρια οργανισμού κύριας ασφάλισης ή από επίσημα έγγραφα Ελληνικής ή Ξένης Αρχής και β.Άδεια ασκήσεως επαγγέλματος της αρμόδιας αρχής (για όσες ειδικότητες απαιτείται). Ειδικά για τις ειδικότητες των χειριστών εκσκαπτικών-ανυψωτικών-ισοπεδωτικών μηχανημάτων, οδηγών ειδικών οχημάτων και οδηγών αυτοκινήτων, απολυτήριο Δημοτικού Σχολείου και άδεια ασκήσεως επαγγέλματος οικείου Υπουργείου αντίστοιχης ειδικότητας. Η κατηγορία της άδειας των οδηγών οχημάτων και αυτοκινήτων καθορίζεται κάθε φορά με την προκήρυξη πληρώσεως των θέσεων. 3.Ο αριθμός των θέσεων κατά ειδικότητα ορίζεται κάθε φορά με την προκήρυξη πληρώσεως των θέσεων. Κλάδος ΣΕ Βοηθητικού Προσωπικού Άρθρ.4.-1.Ο Κλάδος ΣΕ Βοηθητικού Προσωπικού περιλαμβάνει 2.524 θέσεις με βαθμό 12ο έως 7ο. 2.Ειδικό τυπικό προσόν διορισμού στον εισαγωγικό βαθμό του Κλάδου αυτού ορίζεται το Απολυτήριο Δημοτικού Σχολείου. 3.Ο αριθμός των θέσεων κατά ειδικότητα ορίζεται κάθε φορά με την προκήρυξη πληρώσεως των θέσεων. Άρθρ.5.-Από τις μόνιμες θέσεις που συστήνονται με το Π.Δ/γμα αυτό, δεν πληρούται αριθμός ίσος με τους υπηρετούντες κάθε φορά σε προσωρινές θέσεις με σχέση εργασίας ιδιωτικού δικαίου ή σε θέσεις που θα μετατραπούν σε εφαρμογή των διατάξεων του Νόμ. 1476/84, αντίστοιχης ειδικότητας. (Αντί για τη σελ. 60,239(β)Σελ. 60,239(γ) Τεύχος Ι-12-Ι Σελ. 69 Πολιτικό Προσωπικό Υπουργείου Εθνικής Άμυνας 36.Α.δ.122-123